Alfred Levy et compagnie

Alfred Levy et Compagnie war eng lëtzebuergesch Bank, déi den 11. Mee 1926 als einfach Kommanditgesellschaft gegrënnt gouf, an hire Sëtz an der Philippsgass hat. Dee vun Ettelbréck gebiertegen Albert Levy war de Associé-gérant vun der Bank. D'Commanditaire waren d'A. Spitzer et Compagnie vu Paräis an d'Privatbank Glarus vu Glarus an der Schwäiz.

Dat ursprénglech Kapital louch bei 2,5 Milliounen Frang an ass de 5. Abrëll 1928 op 10 Milliounen erhéicht ginn. Zu deem Moment ass och eng Filial zu Bréissel gegrënnt ginn. Am selwechte Joer (1928) war d'Bank och ee vun de Matgrënner vun der Lëtzebuerger Bourse.

Si war e wichtegen Acteur am Holdingsgeschäft an der TëschekrichszäitGilbert Trausch et Marianne de Vreese, Luxembourg et les banques: de la révolution industrielle au 7e centre financier mondial, Luxembourg, Banque Indosuez, 1995.. 1939 gouf si ee vun de Grënnungsmembere vun der ABBL. Wéinst der geopolitescher Situatioun war d'Bank beim däitschen Amarsch zu Lëtzebuerg amgaangen hiert Geschäft op New York ze verlageren. D'Nationalsozialisten hu se als jiddesch Bank definéiert an d'Deutsche Bank huet sech am Gebai vun der Bank installéiertHans-Erich Volkmann, Luxemburg im Zeichen des Hakenkreuzes : eine politische Wirtschaftsgeschichte 1933 bis 1944, Paderborn, Schöningh, 2010.. Op de 17. Juli 1940 ass Alfred Levy et Cie da fir zerguttst opgeléist ginn.

Kategorie:Lëtzebuergesch Banken